Bardo (Poola)
Bardo (saksa Wartha) on linn Poolas Alam-Sileesia vojevoodkonnas Ząbkowice Śląskie maakonnas, Bardo valla halduskeskus. Bardo asub Tšehhi piirist umbes 12 km kaugusel. Linnust ja asulat on esmamainitud 1096. aastal, linnaõigused sai 1300. aasta ja 1334. aasta vahel. 1945. aastal läks linn Saksamaa koosseisust Poolale ja kaotas linnaõigused. 1969. aastal sai Bardo linnaõigused tagasi.